
Innledning
Tilskudd til kollektiv kompetanseutvikling i barnehage og skole er en av tre tilskuddsordninger som til sammen skal bidra til å øke kompetansen og kvaliteten i barnehage, grunnskoler, videregående opplæring, i fagskoler og hos universiteter og høyskoler. De øvrige to tilskuddsordningen er regulert i følgende forskrifter:
· Forskrift om tilskudd til kollektiv kompetanseutvikling i videregående opplæring
· Forskrift om tilskudd til videreutdanning i barnehage, grunnskole og videregående opplæring.

De tre tilskuddsordningene for statlig støtte til kompetanseutvikling skal ses i sammenheng og forsterke hverandre, og skal bidra til at kommunen, fylkeskommunen og private eiere har et likeverdig tilbud som fremmer læring, utvikling og trivsel hos alle barn, elever og voksne deltakere. Som del av dette skal ordningen bidra til å bygge kompetanse for å ivareta samiske perspektiver, forebygge utenforskap, fremme inkludering og gi et tilpasset pedagogisk tilbud til alle barn, elever og voksne deltakere, inkludert de som får individuelt tilrettelagt tilbud og opplæring.
Tilskuddsordningene er forankret i strategi for kompetanse- og karriereutvikling for ansatte i barnehage og skole (SKK), og med hjemmel i Stortingets årlige budsjettvedtak.

Formål med samarbeidsforumets overordnet langsiktig plan for tilskuddsordningen i Agder er å sikre langsiktighet og forutsigbarhet i arbeid med lokal kollektiv kompetanseutvikling i barnehage og grunnskole.
Planen er tidfestet til 2024 – 2025 i påvente av ny nasjonal strategi for kompetanseordningene som er varslet å komme i 2025. Overordnet plan rulleres i 2025 i tråd med ny nasjonal strategi for tilskuddsordningen.
Målgruppe for samarbeidsforumets langsiktige plan overordnet plan for tilskuddsordningen i Agder er alle deltakere i tilskuddsordningen i Agder.
Overordnet plan for tilskuddsordningen i Agder Samarbeidsforumets langsiktige plan viser de formelle rammene for tilskuddsordningen med grunnlag i forskrift om tilskudd til kollektiv kompetanseutvikling i barnehage og grunnskole og strukturer, organisering, rammer og ansvar for ordningen i Agder.  Overordnet plan viser organisering og ansvar til samarbeidsforum Agder.
Leseveiledning: All tekst markert med grått er hentet fra forskrift om tilskudd til kollektiv kompetanseutvikling i barnehage og skole. Alle punkter i forskriften er ikke gjengitt, men er dokumentert med lenker til lovdata.
Samarbeidsforumets langsiktige plan for Agder sendes på høring til medlemmer i samarbeidsforum Agder for behandling i nettverkene, organisasjonene og UH-sektor. Høringsfristen er 15.06.2026. I høringen er det ønske om innspill til innhold i planen.
Etter høringen legges samarbeidsforumets langsiktige plan fram for behandling og vedtak i samarbeidsforum i oktober 2026. Planen gjøres gjeldende fra samarbeidsforumets vedtak.


1. Tilskudd til kollektiv kompetanseutvikling i barnehage og skole
Tilskudd til kollektiv kompetanseutvikling skal bidra til å styrke profesjonelle læringsfelleskap i og mellom barnehager og grunnskoler vurdert ut fra lokale behov. Målene i rammeplaner og nasjonale og samiske læreplaner utgjør, sammen med mål for barnehager og grunnopplæringen rammer for bruken av midlene.
øke kompetansen og kvaliteten i barnehager, grunnskoler og videregående skoler, i kommuner og fylkeskommuner og hos universiteter og høyskoler. 
Tilskuddsordningen for lokal kompetanseordning inkluderer:
· Regional ordning for kompetanseutvikling i barnehage (REKOMP)
· Desentralisert ordning for kompetanseutvikling i grunnskole og videregående skole (DEKOMP)

Tilskuddordningen skal støtte kollektiv kompetanseutvikling i barnehager og grunnskoler i partnerskap med universitetet eller høyskole, eller i samarbeid med fagskole eller eventuelt andre relevante kompetansemiljøer. Den kollektive kompetanseutviklingen skal styrke kunnskap og kompetanse, og slik fremme utvikling, læring og trivsel og bidra til et likeverdig tilbud for alle barn og unge.
Kommuner og private eiere kan få støtte til kollektiv kompetanseutvikling i barnehage og grunnskole. Tiltakene skal være forankret i lokalt definerte behov, basert på inkluderende prosesser i barnehage og skole. Tilskuddsordningen forvaltes av Statsforvalteren.  
Udir:  Kollektiv kompetanseutvikling i barnehage og grunnskole

2. Mål og målgruppe 
Mål for tilskuddsordningen jf. forskriften § 1, er å bidra til å styrke profesjonelle læringsfellesskap i og mellom barnehager og grunnskoler vurdert ut fra lokale behov. 
Målene i rammeplaner og nasjonale og samiske læreplaner utgjør, sammen med mål for barnehage og grunnopplæringen, rammen for bruken av midlene.
Barnehage- og skoleeiere har ansvar for at virksomhetene drives i samsvar med lov- og regelverk, og dette omfatter også et ansvar for å legge til rette for kompetanseutvikling for sine ansatte, jf. Forskrift om rammeplan for barnehagen kapittel 2 og opplæringslovens § 17-1. Medbestemmelse skal ivaretas etter hovedtariffavtalenes bestemmelser.
2.1. Målgruppe for kompetansetiltakene i tilskuddsordningen
Målgruppen for kompetansetiltakene i tilskuddsordningen er barnehagelærere, lærere, ledere og andre ansatte i offentlige og private barnehager, SFO, grunnskoler og forberedende opplæring for voksne, ansatte i PP-tjenesten, kulturskolen og andre relevante tjenester i kommunen.




2.2. Nasjonale sektormål for barnehage og grunnopplæring
Nasjonale sektormål for barnehage og grunnopplæringen er:
	Nasjonale sektormål for barnehage
	Nasjonale sektormål for grunnopplæringen

	· Alle har et godt og inkluderende leke- og læringsmiljø
· Barn som har behov for det, får hjelp tidlig, slik at alle får utviklet sitt potensial
· De ansatte i kunnskapssektoren har høy kompetanse
· Alle har god tilgang til relevante tilbud av høy kvalitet
	· Alle har et godt og inkluderende læringsmiljø
· Barn og unge som har behov for det, får hjelp tidlig slik at alle får utviklet sitt potensial
· De ansatte i kunnskapssektoren har høy kompetanse
· Alle lykkes i opplæringen og utdanningen




2.3. Mål for tilskuddsordningen og kjennetegn på måloppnåelse
Mål for tilskuddsordningen framgår av forskriften § 1.
· Tilskuddsordningen skal bidra til å styrke profesjonelle læringsfellesskap i og mellom barnehager og grunnskoler vurdert ut fra lokale behov
· Midlene skal brukes til kollektiv kompetanseutvikling i barnehage og grunnskole i partnerskap med universitet eller høyskole, eller i samarbeid med fagskole eller eventuelt andre relevante kompetansemiljøer
· Kompetanseutviklingstiltakene skal planlegges og gjennomføres i partnerskap med universitet eller høyskole, eller i samarbeid med fagskole eller andre relevante kompetansemiljøper. Partnerskap skal fortsatt være hovedmodellen i ordningen. Partnerskap mellom universitetet eller høyskole og praksisfeltet skal bidra til å styrke kvaliteten i barnehage og skole og i lærerutdanningen.
· Midlene skal bidra til å sikre at samiske perspektiver blir ivaretatt i barnehage og grunnskole i tråd med rammeplaner og læreplaner. Det nasjonale forumet for samisk språk og kultur, som er etablert innenfor ordningene for kompetanseutvikling, skal bidra til å ivareta samiske perspektiver i det enkelte fylket og på tvers av flere fylker. Forumet skal være en ressurs for ordningene og bidra til å styrke kompetanseutvikling for alle lærere og for samiske lærere spesielt.
Kjennetegn på måloppnåelse
Jf. forskriften § 5 kjennetegn på måloppnåelse
Tilskuddsmottaker skal gjøre en vurdering av måloppnåelse av tiltakene.
Kjennetegn på måloppnåelse er:
a. Tilskuddsmottaker har gjennomført kollektive kompetanseutviklingstiltak i barnehager og skoler i tråd med egne planer og behovsmeldinger
b. Tiltakene har bidratt til planlagt praksisendring
c. Tiltakene har styrket det profesjonelle læringsfellesskapet
d. Tiltakene har bidratt til å styrke og praksisrette lærerutdanningen
e. Tiltakene har bidratt til å forebygge utenforskap, fremme inkludering og gi et tilpasset pedagogisk tilbud og opplæring.

3. Organisering av samarbeidsforum og arbeidsutvalg (AU)
Modell for samarbeidsforum og arbeidsutvalg (AU) er vedtatt i samarbeidsforum 06.02.2026 sak 02/2026, og er ikke en del av høringen.

4. Kriterier og føringer for tildeling av tilskudd 
4.1 Kriterier for tildeling av tilskudd 
Tildelingskriterier følger av forskriften § 4 Tildelingskriterier
· Midlene skal brukes til kompetanseutviklingstiltak som styrker profesjonelle læringsfelleskap i og mellom barnehager og skoler.
· Tiltakene skal være forankret i lokalt definerte behov basert på en samlet vurdering av kompetansebehov fra eier eller et nettverk av eiere. Vurderingen skal bære basert på inkluderende prosesser i barnehage og skole.
· Tiltakene skal konkretiseres, planlegges og gjennomføres i partnerskap mellom kommuner, private eiere og universitet eller høyskole, eller i samarbeid med fagskole eller eventuelt andre relevante kompetansemiljøer.
· Universiteter og høyskoler skal sørge for at erfaringene fra partnerskapet styrker lærerutdanningene.
· Samiske perspektiver skal være ivaretatt i de lokale vurderingene av behov
· Tiltak kan være tverrfaglige og rettet mot en bredere målgruppe i laget rundt barna og elevene.

4.2. Tilskuddsmottakere
Tilskuddsmottakere følger av forskriften § 3 Tilskuddsmottakere.
De som kan motta tilskudd er:
a. Kommuner og fylkeskommuner
b. Private barnehage godkjent etter barnehageloven § 14
c. Private skoler godkjent etter privatskoleloven § 2-1
d. Universiteter og høyskoler
e. Fagskoler
f. Andre relevante kompetansemiljøer

Statsforvalteren fordeler tilskuddet til tilskuddsmottaker i tråd med forskriften §§ 4 og 9,jf § 7.











4.3. Føringer for tildeling av tilskudd til kollektiv kompetanseutvikling
Føringer for tildeling av tilskudd er med grunnlag i forskriften § 8 og 9.
a) Fordeling av midler mellom barnehage og skole med utgangspunkt i lokale behovsvurderinger og målene for tilskuddsordningen

Forslag fra samarbeidsforum:
	a) Prorata fordeling ut fra barnetall for barnehage og årsverk for skolen
Eier har lokalt handlingsrom til fordeling av midlene mellom barnehage og skole ut fra lokale behov.

b) Ressursfordeling som speiler satsing på mer system.
Deling mellom barnehage og skole kan være med å hindre utvikling av satsning hvor en ser oppvekst under ett. Fordeling ut fra objektive kriterier. Bør kriteriene harmonere – enten barne/elevtall eller årsverk? 

      Andre forslag:






b) Fordeling av midler mellom eier og universitet, høyskole, fagskole og andre relevante kompetansemiljøer

Forslag fra samarbeidsforum:
	1) 50/50 fordeling. 
Dette er et viktig fundament for et godt samarbeid. Fordelingen må sikre forutsigbarhet. 

2) Det bør være mulig å avtale en annen fordeling enn 50/50.
Fordelingen må sikre at eier har anledning til å ha læringsarenaer for kollektiv kompetanseutvikling i barnehage og skole. Fordelingen må sikre forutsigbarhet for begge parter. 



3) Prioriterte tematiske områder, herunder fordeling av midler til spesialpedagogikk og inkluderende praksis

Forslag fra samarbeidsforum:
	· Inkluderende barnehage- og skolemiljø
· Forebygge utenforskap
· Fremme inkludering og gi et tilpasset pedagogisk tilbud og opplæring
· Spesialpedagogikk og inkluderende praksis
· Tiltak i og mellom barnehage og skole som forebygger utenforskap








4) Kriterier for tildeling dersom behovsmeldingen overstiger budsjettrammen

Forslag fra samarbeidsforum:
	· Oppleves ikke som en relevant problemstilling så lenge vi har en prorata fordeling.
· Vurderer at det ikke skal lages behovsmeldinger som overstiger budsjettramme




5) Regional fordelingsnøkkel basert på årsverk i regionen, geografiske forskjeller og særlige utfordringer i regionen.

Forslag fra samarbeidsforum:
	A) Dagens modell med fordeling prorata ut fra barnetall i barnehage og lærerårsverk i skolen

B) Prorata fordeling basert på årsverk i barnehage og skole. Dette for å sikre en objektiv fordeling.

C) Er det andre måter å fordele på objektivt for å få med SFO, PPT og voksenopplæring.?






5. Ord og begreper i overordnet langsiktig plan for tilskuddsordningen i Agder

5.1. Nettverk
I overordnet plan for tilskuddsordningen i Agder benyttes begrepet nettverk på to måter: 
· Nettverk benyttes om eiere i en region som samarbeider om tilskuddsordningen sammen med UH-sektor og ansattes representant. 
· Nettverk benyttes også om eiere som enkeltvis, eller sammen med flere eiere, inngår partnerskap med UH-sektor i arbeid med tilskuddsordningen. 

5.2.     Plan for nettverk (behovsmelding)
I nasjonale retningslinjer for tilskuddsordningen og Utdanningsdirektoratet er kriterier for tildeling av tilskuddsmidler knyttet til at kompetanseutviklingstiltakene er forankret i lokalt definerte behov, og at eiere skal melde lokale behov til samarbeidsforumet.
I Agder melder eiere behov for tilskudd i form av en plan for nettverket.
Plan for nettverket må beskrive
· Prioriterte mål for kompetanseutviklingen
· Målgruppe(r)
· Kompetansetiltak
· Deltakere
· Arbeidsmåter og samarbeid
· Bruk av kompetansemidler
· Planlagt evaluering av tiltakene
· Hvordan man vil vurdere måloppnåelse 
· Varighet
· Grunnlag for tilskudd for ordningen(e) som planen gjelder, jfr. Overordnet plan for tilskuddsordningen i Agder kapittel 4.2 Prinsipp for beregning av tilskudd i Agder.
Plan for nettverket sendes årlig til Statsforvalteren i Agder innen fastsatt frist i årshjul for samarbeidsforum. Samarbeidsforum avgjør om de ulike planene godkjennes.  

5.3. Partnerskap og partnerskapsavtale
Utdanningsdirektoratets beskrivelse av partnerskap legges til grunn.
Kompetanseutviklingstiltakene skal planlegges og gjennomføres i likeverdige partnerskap med universitet eller høgskoler, eller i samarbeid med fagskoler og andre relevante kompetansemiljøer. 
Partnerskap i denne ordningen er et forpliktende og langsiktig samarbeid mellom barnehager og grunnskoler og universiteter og høgskoler, med gjensidig nytte av å samarbeide. Formålet er å utvikle den kollektive kunnskapen i barnehager og grunnskoler for at tilbudet til barn og elever skal ha likeverdig og høy kvalitet. Målet med partnerskapene er at praksisen i barnehager og skoler skal bli mer forskningsbasert, og at erfaringer og oppdatert praksiskunnskap skal tilbakeføres og bidra til å styrke lærerutdanningene.

5.4. Kollektiv kompetanseutvikling
I tilskuddsordningen skal midlene brukes til barnehage- og skolebasert kompetanseutvikling. Tiltakene skal fremme kollektive prosesser for profesjonsutvikling som utvikler barnehagen eller skolen.
Utdanningsdirektoratet beskriver kollektiv kompetanseutvikling som: Hele eller deler av personalgruppen utvikler sin kompetanse sammen. Læring og utvikling skjer i fellesskap og i samarbeid mellom personalet, der barn og elevers utvikling og læring er målet. Det er også mulig å ha tiltak på tvers av barnehager, skoler og kommuner/private eiere.
Kollektiv kompetanseutvikling betyr at hele personalet i barnehage og skole er involvert og deltar i kompetansehevingen for å fremme kollektiv utvikling.  Det må være en plan for arbeidet, enten hos den enkelte eier eller i samarbeid med flere eiere. 
Kompetanseløftet for spesialpedagogikk og inkluderende praksis er en viktig satsing som vil bli ivaretatt i begge ordningen for kollektiv kompetanseutvikling for barnehage og skole. Kompetanseløftet er tverrfaglig og retter seg mot barnehage- og skoleeiere, ledere og ansatte i barnehage, skole og PP-tjenesten.

5.5.       Profesjonelle lærende fellesskap (PLF)
Lærerprofesjonen bygger sin profesjonsutøvelse på felles verdier og et felles forsknings- og erfaringsbasert kunnskapsgrunnlag.
Alle ansatte i skole og barnehage må ta aktivt del i det profesjonelle læringsfellesskapet for å videreutvikle egen virksomhet. Det innebærer at fellesskapet reflekterer over verdivalg og utviklingsbehov, og bruker forskning, erfaringsbasert kunnskap og etiske vurderinger som grunnlag for målrettede tiltak. Velutviklede strukturer for samarbeid, støtte og veiledning mellom kolleger og på tvers av skoler og barnehager fremmer en delings- og læringskultur.
Barnehagen skal være en lærende organisasjon, og det pedagogiske arbeidet skal være i samsvar med lover og forskrifter, inkludert rammeplanen.
Skolen skal være et profesjonsfaglig felleskap der lærere, ledere og andre ansatte reflekterer over felles verdier, og vurderer og videreutvikler sin praksis.
SFO skal være et fellesskap og en lærende organisasjon som jevnlig vurderer og videreutvikler sin praksis.
PP-tjenesten skal hjelpe til med kompetanseutvikling og organisasjonsutvikling slik at opplæringstilbudet blir så inkluderende og godt tilrettelagt som mulig jfr. Opplæringsloven § 11-13 
Den pedagogisk-psykologiske tjenesten skal bistå barnehagen i arbeidet med kompetanse- og organisasjonsutvikling for å tilrettelegge barnehagetilbudet for barn med særlige behov, jfr. Barnehageloven § 33 andre ledd.
Ansatte som reflekterer over og vurderer planlegging og gjennomføring av pedagogiske opplegg, utvikler en større forståelse av god praksis (Utdanningsdirektoratet Utvikle praksis sammen) 
I kompetanseløft for spesialpedagogikk og inkluderende felleskap handler profesjonelle lærende fellesskap om å utvikle praksis sammen for et godt tverrfaglig lag rundt barnet.

5.6. Koordinator ?
I retningslinjer for tilskuddsordningen er det anledning til å bruke deler av midlene til en koordinatorfunksjon i begrenset omfang, jf. pkt.7.2 Samarbeidsforumets innstilling 

5.6.        Samiske perspektiver
Samiske perspektiver: Midlene skal bidra til å sikre at samiske perspektiver blir ivaretatt i barnehage og grunnskole i tråd med rammeplaner og læreplaner. Det nasjonale forumet for samisk språk og kultur er etablert for å sikre at samiske perspektiver blir ivaretatt både i hvert fylke og på tvers av fylker. Forumet skal være en ressurs for ordningene for kompetanseutvikling og bidra til å styrke kompetansen hos alle lærere – spesielt samiske lærere. Vi deler samiske perspektiver inn i: kultur og tradisjon, samiske språk, kunst og håndverk, urfolks rettigheter
5.7.         Medvirkning

Tiltakene i tilskudd for kollektiv kompetanseutvikling i barnehage og skole skal være forankret i lokalt definerte behov, basert på inkluderende prosesser i barnehage og skole (Utdanningsdirektoratet). 

Behovsmeldingen begrunnes i utviklingsbehov i barnehager og skoler identifisert på en måte som involverer de ansatte. Vurderingene danner grunnlag for planlegging av kompetanseutviklingstiltak for hele eller deler av personalet. (Utdanningsdirektoratet)

5.8.        Medbestemmelse
Nettverkene sørger for å ivareta medbestemmelse i tråd med lov- og avtaleverk.

6. Struktur og nettverk i Agder 
Dette kapittelet viser struktur nettverk i Agder med deltakere. 
6.1.         Kollektiv kompetanseutvikling barnehage
I Agder er det fem nettverk for kollektiv kompetanseutvikling barnehage. 
Disse er:
	Nettverk
	Deltakerkommuner/eiere

	Region Kristiansand
	Kristiansand, Lillesand, Birkenes, Iveland, Vennesla, Lindesnes

	Region Østre Agder
	Gjerstad, Vegårshei, Risør, Tvedestrand, Arendal, Froland, Åmli, Grimstad

	Region Lister
	Flekkefjord, Farsund, Lyngdal, Hægebostad, Sirdal, Kvinesdal

	Øvre Setesdal
	Valle og Bykle

	Nettverk Nedre Setesdal
	Åseral, Bygland, Evje og Hornnes




6.2.              Kollektiv kompetanseutvikling skole
I Agder er det åtte nettverk for kollektiv kompetanseutvikling skole.
 Disse er:
	Nettverk
	Deltakerkommuner/ skoleeiere

	Region Kristiansand
	Kristiansand, Lillesand, Birkenes, Iveland, Vennesla, Lindesnes

	Region Østre Agder
	Gjerstad, Vegårshei, Risør, Tvedestrand, Arendal, Froland, Åmli, Grimstad

	Region Lister
	Flekkefjord, Farsund, Lyngdal, Hægebostad, Sirdal, Kvinesdal

	Øvre Setesdal
	Valle og Bykle

	Nettverk Nedre Setesdal
	Åseral, Bygland, Evje og Hornnes

	Oasen-skolene
	Oasen skole Birkelid, Oasen skole Mandal, Oasen skole Strømme, Oasen skole Vennesla, Oasen skole Vågsbygd, Oasen videregående skole

	Samfundets skoler
	Samfundets skole Sentrum AS, Samfundets skole Oftenes AS, 
Samfundets skole Dvergsnes AS

